PÖÖRDEPUNKT
Tere tulemast vaatama "Pöördepunkti"!
Täna räägime andestuses peituvast väest.
Täna saates....
Naise suurim hirm saab reaalsuseks.
Mõrtsukas ja ema-noore võitlus ellujäämise eest.
Kevin Levar'i eesmärk on võita maailm oma muusikaga.
Kuid ta eesmärk pole müüa ainult CD'id,
vaid alustada revolutsiooniga.
Tahaks esmalt alustada sinu uue CD'ga...
Mida sa tahad selle projektiga kuulajatele edasi anda?
Tuua Kristuse ihu kokku ühtsele palvele ja eestpalvele.
Vaadates laulude sõnu, on need kõik kui palved Jumala poole.
Plaadil on ka mitme erineva žanriga laule.
"Las taevane tahe sündida" on rohkem kui reggae rütmides,
"Mu kõik" rohkem jälle Latiino stiilis.
On nii hästi energilisi laule ja ülistuslaule ning ballaade.
Usun, et see on Jumala poolt antud nii,
sest ma ise poleks neid niimoodi kirjutanud.
Aga see on selleks, et tuua kokku erinevaid inimesi,
kes kuulavad eristiilis muusikat.
Kas enamus CD'l olevaid laule on sinu kirjutatud?
Kõik peale ühe.
Seal on 1 laul, mis on minu lemmik ja see on "Süda, mis andestab".
Sa kirjutasid ka selle? - Jah.
Oli see inspireeritud mõnest isiklikust kogemusest?
Jaa.
Jumal lasi mul läbi minna mitmetest olukordadest,
kus ma pidin otsustama, kuidas käituda.
Jah, ma olin haiget saanud ja mu süda oli murtud.
Osad mu ärisuhted läksid metsa ja mu usaldust kuritarvitati.
Ka mu isiklikud suhted läksid nurja.
Nii et ma pidin otsustama andestada ja armastada,
kuigi see oli aegajalt raske.
Vahel võib valu olla nii sügav, et sellest toibumine võtab aega.
Ma küll otsustasin andestada, kuid valust tervenemine võttis palju aega.
Nii et Jumal andis selle laulu "Süda, mis andestab",
tuginedes mu oma läbielamistele ja see on suureks õnnistuseks paljudele.
Lisaks sellele oled sa alustanud ka samanimelise kampaaniaga.
Mida sa selle läbi saavutada tahad? Mis on selle kampaania eesmärk?
Et inimesed saaks vabaks.
Nii paljud inimesed on aheldatud
nähtamatusse vanglasse nimega "andestamatus"
ja nende elud on otsekui pausi peal,
kuna nad on jäänud kinni sellesse, mis juhtus eile.
Meie slogan on: "Andesta ja ela!"
Kui andestad, saad ka edasi elada.
Lasta minevikul minna ja elada tänases päevas.
Nii et oma andestuse sõnumiga teeme inimesi vabaks.
Meie eesmärk on saada aastas miljon tunnistust andestamise kohta.
See on suur eesmärk!
Millal see kampaania alguse sai?
Me oleme endiselt veel planeerimise protsessis,
aga ma olen laulnud seda laulu ja jaganud infot kampaania kohta,
mis juba tõmbab inimesi ligi.
Kuid kampaania ise hõlmab endas erinevaid draamasid ja sketše
ning tunnistusi kogu maailmast.
Olen juba saanud nii palju tunnistusi, mis on lihtsalt hämmastavad,
kuidas inimesed on andestanud kõige suuremaidki tragöödiaid
tänu Kristuse abile.
Üks naine tuli mu juurde ja ütles, kuidas ta isa oli ta 2x rasedaks teinud.
Isa suri, kuid ei vabandanud kordagi oma tehtu pärast.
Ühtlasi naine kaotas mõlemad need lapsed.
Ehk siis - inimesed seisavad silmitsi asjadega,
mida me ei suuda ettegi kujutada,
kuid mille nad ometigi andestavad.
Sul on kampaania raames ka teine slogan: "Kuule, näe, tegutse!"
Räägi sellest.
Ilmselgelt on muusika üks osa kogu me kampaaniast,
kuid me oleme pannud kokku ka video "Süda, mis andestab"
ja loonud netikeskkonna, kuhu inimesed saavad minna
ja kus reaalselt oma andestusakti teostada.
See on väga terapeutiline ja pakub neile keskkonda,
kus oma valul privaatses keskkonnas minna lasta.
Meie suurüritustel saavad olema sellised kabiinid,
kuhu inimesed saavad minna ja oma südame välja valada.
Ning soovi korral ka oma lugu jagada, et julgustada kedagi teist.
See on väga hea.
Miks on see nii oluline,
et inimesed saaksid ka sellises netikeskkonnas
oma valu välja valada ja läbida andestuse protsessi?
See on äärmiselt tähtis,
sest kui meie ei andesta, ei saa Jumal ka meile andestada.
Nende palved jäävad vastamata, kui nad pole andestan'd oma ligimesele.
Sa võid kogeda haigust oma ihus ja Jumal saab sind tervendada,
kui vaid andestaksid kellelegi, kes sulle 20 a tagasi haiget tegi.
See taandub armastusele, milles peitub Jumala põhiolemus.
Ta ütleb: kui sa ei armasta ligimest, kuidas sa saad siis mind armastada?
Ja kuigi me tegime Jeesusele haiget, andestas ka Tema meile.
Nii et see on eluliselt tähtis.
Kevini eesmärk on koguda miljon andestamise tunnistust aastas,
kasutades selleks oma muusikat.
Liitu andestuse revolutsiooniga, külastades alljärgnevat kodulehte.
PÖÖRDEPUNKT
"Mina rõõmutsen väga Issandas...
...mu hing ilutseb mu Jumalas." Jesaja 61:10
Emily elu muutus, kui ta suurim hirm sai reaalsuseks.
Kogedes juba lapseeast üht teatud hirmu,
ei hoidnud see teda kardetava eest, vaid muutis asjad veel hullemaks.
Mu suurim hirm sai korraga teoks.
Emily oli oma jooksutuuril, kui tema suurim hirm sai reaalsuseks.
Nägin, kuidas üks mees tuli üle tee minu poole,
haaras minust kinni ja lasi mulle pipragaasi näkku.
Ta tiris mu puude varju pargitud autoni
ja surus auto pagasiruumi.
See oli olnud mu suurim hirm ja see sai teoks just praegu.
Ta oli vangis pimedas pagasiruumis, kui mees oma järgmist sammu plaanis.
Leidsin pagasiruumist kleeplindi ja kruvikeeraja
ning käerauad.
Olin enam kui kindel, et ta tapab mu ära.
Samas tabas mind kahetsuste laine,
et ma polnud jõudnud veel abielluda ja lapsi saada
ja et mu elu jääb nii lühikeseks.
Emily hakkas laulma kirikulaule, mida oli noore tüdrukuna õppinud.
Laulsin erinevaid hümne, mida teadsin
ja kogesin väga reaalselt, et Jumal on koos minuga.
Ta trööstis mind ja tema rahu täitis kogu pagasiruumi,
hoides mind elus.
Roolis olev mees sai sellest ilmselt puudutatud,
sest ta keeras raadio põhja,
et mitte kuulda minu laulmist ja palvetamist.
Tund hiljem jäi auto seisma ja mees avas pagasiruumi.
Emily püüdis põgeneda, kuid...
Sain küll ta nägu kraapida,
kuid ta haaras minust kinni ja surus mind maha.
Vaatasin talle otsa ja küsisin: "Kas sa töötad Saatana heaks?"
Ta vaatas mind imelikult ja ütles: "Ei."
Ma ütlesin, et Jumal on minuga.
Mees sidus Emily kinni ja heitis tagasi pagasiruumi.
45 minutit hiljem peatus auto taas, nüüd juba ühe maja ees.
Ta viis mind maja ülemisele korrusele
ja pani mind käeraudadega ühe posti külge kinni,
kus ta mind siis väga julmalt vägistas.
Kui see kõik läbi sai, pani mees ta auto tahaistmele istuma
ja esitas Emilyle väga kummalise palve.
Ta palus, et ta laulaks.
Hakkasin laulma laulu "Imeline arm"
ja kogesin, et see oli tõesti Jumal, kes andis mulle seda laulda,
sest kuigi see mees oli teinud mulle midagi kohutavat,
vajas ta siiski Jumala armu.
Ja ta oleks võinud saada päästetud, kui oleks selle armu vastu võtnud.
Kuid mina vajasin samuti seda armu,
sest kuigi olin kasvanud üles kirikus ja kristlikes koolides,
polnud ma kunagi seda armu vastu võtnud
ega omanud suhet Jumalaga.
Nii et ma vajasin seda sama palju kui see mees.
Mees pani ta kooli lähedal parklas maha
ja ta helistas politseisse.
Ta ründaja tabati juba järgmisel päeval, kuid Emilyle jäid sügavad armid.
Olin nii emotsionaalselt kui füüsiliselt katki.
Olin vihane mehe peale, kes mind kuritarvitas
ja kõigi asjade peale, millest pidin läbi minema,
et terveks saada.
Vihane selle peale, et midagi sellist üldse juhtuda sai.
Emily sõber ütles, et Jumal armastab teda
ja tahab teda tervendada.
Korraga mõistsin, et Jeesus andis oma kõik.
Ta andis oma elu mu eest, kuna armastab mind nii väga.
Nii et ma võisin selle kui kingi vastu võtta,
avada ja saada osa igavesest elust.
Palusin väga lihtsa palve:
"Issand, ma tahan teenida sind oma eluga
ja armastada Sind kõigega, mis mul on.
Ma võtan Su oma südamesse vastu ja tahan, et see oleks täiega Sinu."
Korraga sai kõik nii elavaks ja selgeks mu jaoks
ja ma kogesin, kuidas Ta ütles: "Ma pööran selle kõik heaks!"
Kogesin, kuidas Jumal tahtis, et ma andestaks oma vägistajale.
Ta tuletas mulle meelde Jeesust, kes ristil rippudes ütles:
"Isa, anna neile andeks, sest nad ei tea, mida nad teevad!"
Nii ma ütlesin kõva häälega: "Ma otsustan andestada sellele mehele"
ja ma nimetasin ta nime.
"Isa, andesta talle, sest ta ei tea, mida ta on teinud.
Too ta põlvedele ja meeleparandusele sinu ees!"
Hakkasin sageli paluma selle mehe pääste pärast.
Talle andestamine oli aga suur samm minu tervenemise teel.
Kogu juhtunuga kaasnenud viha ja valu hakkasid kaduma.
Ainult Jumal saab seda teha.
Emily ründaja sai tehtu eest maksimumkaristuse .
Kuid mees ei saanud lahti Emily küsimusest:
"Töötad sa Saatana heaks?" ja lauludest, mida ta laulis.
2 aastat peale vangistust
palus mees Jumalalt andestust oma pattude eest.
Emily sai sellest teada ühe uudisloo kaudu,
mis rääkis tolle vangla kinnipeetavatest.
Ta andiski oma elu Jumalale ja võttis Jeesuse vastu oma Päästjaks.
Nüüd aga kuulutab ta Jumalast oma kaasvangidele.
Kui ma sellest selle artikli autori käest kuulsin,
hüppasin ma üles-alla rõõmust, tänades Jumalat selle eest!
Olin nii tänulik, et mu palved olid saanud vastuse.
Andestus teeb vabaks nii süüaluse kui andestaja enda,
andes Jumalale võimaluse
teha oma tööd selle südames, kelle eksimus andeks anti.
Kibestumise ja viha asemel aitas Jumal mul andestada
ja see on imeline pilt Tema armust,
millest kõik võivad osa saada sõltumata oma tegudest.
Jeesus ütleb Matteuse evangeeliumis, et peame armastama oma vaenlasi
ja palvetama nende eest, kes meid taga kiusavad.
Emily otsustas viha ja kibestumise asemel
armastuse ja andestuse kasuks.
Jumal ei muutnud vaid tema, aga ka ta ründaja elu.
Oled ehk sinagi saanud niimoodi haiget,
et arvad, et ei saa seda mingilgi moel andestada?
Kui aga siiski otsustaks täna kibestumise asemel
armastuse ja andestuse kasuks?
Sest see ei aita vaid inimest, kes sulle haiget tegi,
aga ka sind ennast,
täites su südame ja meeled rahuga ning kinkides helgema tuleviku.
Palju põnevat veel saates tulekul.
PÖÖRDEPUNKT
"Vaadake lilli, kuidas nad ei ketra ega koo,
aga ma ütlen teile, isegi Saalomon kogu oma hiilguses
ei olnud nõnda ehitud kui igaüks neist." Luuka 12:27
Peale esimese plaadi edukat müüki on Muyiwa ja Riversongz tagasi
oma uue albumiga "Declaring His Name Around World"
Telli endale see plaat alljärgnevatest allikatest.
Tere tulemast tagasi!
Noore Fredericki pidustused pöördusid hetkega õudusunenäoks,
jättes järgi tohutult hulgal väliseid haavu.
Küll aga olid seesmised haavad need, mida oli enam kui ta jaksas kanda.
See oli kui filmis, kus üks äärmus vaheldub teisega.
See on kohutav, kui oled abitus seisus ja keegi ei tule sind päästma.
Kõik, mida teha sain, oli vaid palvetada.
Ma olin 11-aastane, kui meie majja sisse murti.
Röövel pussitas mu ema surnuks
ja mul oli 39 pussihaava.
PÄEV VAREM...
Ma ei saanud lahti mõttest, mida pastor oli öelnud:
"Sa pead võtma Kristuse vastu kui oma päästja."
Mõtlesin ja mõtlesin selle peale
ja tahtsin ka Kristust oma ellu, kuna teadsin, et see on hea asi.
Läksin altarile ja võtsin Kristuse oma ellu vastu.
Teadsin oma südames, et olin teinud õige otsuse.
Oli Töörahva püha ja me tähistasime seda väikselt.
Õhtu jõudes läksid kõik koju
ja mina seadsin oma uued rõivad uueks päevaks valmis,
et uues koolis hea välja näha.
Olin kõigest nii põnevil!
HILJEM TOL ÕHTUL...
Seal oli üks mees, kes pussitas mu ema
ja lõi teda noaga ikka ja jälle otsekui lihunik.
Hüüdsin: "Jeesus!",
mispeale mees pöördus ümber ja hakkas mind taga ajama.
Mu ema hüppas talle selga,
samas kui ma pugesin kappi peitu, paludes Jumalat:
"Issand, ma ei taha surra, ma tahan elada veel!"
Hiilisin vaikselt kööki, et telefoni teel abi kutsuda.
Mees märkas mind,
heitis mu ema nurka ja tuli minu järele.
Ta pussitas mind seni, kuni arvas, et olen surnud.
Arvasin, et ta pussitas mind vaid korra,
sest ma ei teadnud ega tundnud sel hetkel,
et tegelikult oli neid kordi kordades rohkem.
Nägin, kuidas ta mu emalt elu võttis...
Kahe peale kokku pussitas ta meid üle 80 korra.
Ta läks minust mööda, et võtta kõik väärtuslik, mis meil oli.
Seejärel aga kummardus mu kohale ja lõikas mulle noaga näkku,
et näha, kas ma reageerin veel.
Tänu sellele sain näha, kellega oli tegu.
Olles pussitatud 39 korda nii kaela, kõrisse, selga, kätesse
kui muudesse piirkondadesse,
andis Jumal mulle jõudu end püsti ajada.
Nii et kui politsei tuli, kutsusid nad kohe ka kiirabi.
RÜNDAJA VÕETI KINNI
JA TEDA ÄHVARDAB 25 AASTANE - ELUAEGNE KARISTUS
See ründaja muutis mu elu.
Ta võttis mu ema elu...
Ja mul on kõik need armid ning ma saan vaevaliselt rääkida
peale kogu seda aega, mil' võitlesin oma elu eest.
Ma vihkasin teda!
Kujutasin ette kõikvõimalikke asju, mida ma temaga teeks
ja kuidas teda piinaks,
et ta saaks kogeda kõike seda, millest mina pidin läbi minema.
Mu ema oli mu kõik!
Ta naeratus süütas põlema kogu toa.
Olime kolmekesi - ema, mina ja mu vend,
kes tol ajal teenis juba sõjaväes.
Me olime väga lähedased ja ema oli mu inspiratsiooni allikas.
Ma ei saanud ta matustelegi minna,
kuna olin haiglas ja arstid arvasid, et ma ei kanna välja.
Olin Jumala peale väga pahane kõige toimunu pärast.
Oli aegu, kus läksin koju ja neasin iseennast:
"Ma vihkan sind!"
"Oleks sa vaid surnud!"
Ma ei näidanud kellegi teise ees oma tundeid,
kuid koju minnes olin täielik ahervare.
VIIS AASTAT HILJEM...
Jumal oli tegemas oma tööd mu sees
ja kui ma mõneks ajaks venna juurde elama läksin, ütles ta:
"Kuna sa elad nüüd meiega, pead ka meiega kirikus käima."
Ta ütles, et peame kõik minema kirikusse
ja kuna tema oli täiskasvanu, mina aga laps, allusin ta korraldustele.
Niipea, kui sinna kirikusse astusin, kogesin sellist tröösti ja rahu;
nii suurt armastust, et see oli lihtsalt imeline!
Ma muudkui nutsin ja nutsin
ja selline tunne oli,
et Jumal oli füüsiliselt seal mind kallistamas.
Ja mina vaid nutsin altaril olles.
Võtsin Kristuse uuesti oma südamesse vastu.
Olin nii tänulik selle muutuse eest oma elus,
nii et kui Jumal ütles, et pean andestama,
polnud see mu jaoks midagi ületamatut ja ma tegin seda.
Andsin sellele mehele lihtsalt andeks.
Arvasin aastaid, et selle looga on nüüd ühelpool,
kuid samas ütleb Piibel, et peame ka paluma oma vaenlaste eest.
Palvetama oma vaenlaste eest? Päriselt või?
Mõtlesin, et mis seal siis ikka - kui peab paluma, siis saab palutud!
Aga kui asi tegeliku, südamest tuleva teoni jõudis,
ei suutnud ma seda teha.
Ja ma ei tahtnudki seda teha.
Ja siis ma alles mõistsin,
et mul on veel andestuse kohta nii mõndagi õppida!
Nii et ma pidin õppima paluma:
"Jumal, õnnista teda! Puuduta ja muuda ta elu."
Andestamine on tähtis, sest andestamatus omab mõju su üle.
Kui sa aga lased kõigel minna, täidab Jumal selle tühimiku su sees.
Me sageli arvame, et kui laseme asjadel lihtsalt minna,
jätame kui mingi allaandja mulje, kuid see pole üldse nii!
Pole kahtlustki, et see nõuab omajagu julgust.
Kuid niipea, kui seda tegin, kogesin ka vabadust.
Frederick'il oli enam kui põhjust vihata meest, kes ta ema tappis
ja kes teda 39 korda pussitas.
Kuid ta otsustas teise tee kasuks - tee, mis nõuab palju julgust.
Ta otsustas andestada.
Huvitav, millest sina küll läbi lähed?
Kas sul on põhjust kedagi põlata?
Andestus on kõige võti, kuid see nõuab julgust ja jõudu.
Jeesus on see, kes pakub seda jõudu nii sulle kui mulle,
kuid sa pead Ta esmalt sisse laskma ja võtma vastu selle julguse.
Esimene samm selleks on palvetada ja suhelda Temaga;
olla aus selles suhtes, kuidas sa end tunned.
Lasta Tal võtta see kõik ja asendada see rahuga.
Nii et palvetagem üheskoos.
Isa, ma tulen Su ette teadmises, et olen omadega otsa korral
ega tea, mida enam teha.
Kõik, millest olen läbi läinud,
on jätnud maha suure hulga valu ja kahetsustunnet,
et ma üldse kunagi kedagi usaldasin.
Anna mulle jõudu saada sellest üle.
Kuulsin, et Sina annad julgust,
mistõttu ma tulen Su ette lootuses, et annad seda julgust mullegi.
Ma avan oma elu ja südame Sulle,
paludes, et tuleksid sisse läbi oma Poja, Jeesuse Kristuse.
Ma tervitan Sind, Jumal.
Palun muuda kõik uueks ja uhu ära kõik mu minevik ja valu.
Aamen.
Kui sa tegid selle julge sammu ja palusid võimet andestada,
anna meile teada sellest.
Sellest, kuidas seda teha, juba peale pausi.
PÖÖRDEPUNKT
"Aga õigete rada on otsekui valgusepaistus,
mis muutub üha selgemaks, kuni päev on saabunud." Õpetussõnad 4:18
Meie saade on peagi läbi,
aga julgustan sind külastama meie FB'i lehte,
kus on palju julgustavaid lugusid ja videosid.
Lõpetuseks aga Kevin Levar ja "Süda, mis andestab".
Näeme taas!
Ma igatsen südant, mis andestab
Südant, mis on täis armastust
Südant täis kaastunnet nagu Sinu oma taevas
Südant, mis ületab kurjuse headuse ja armastusega
Tahan südant, mis andestab
Südant, mis armastab ikka ja jälle
Südant, mida keegi ei saa solvata,
kuna Su Sõna on sügaval mu südames
ja armastab tingimusteta, nii nagu Sina, Jeesus Kristus
Tahan südant, mis armastab kõiki
Isegi mu vaenlasi
Tahan armastust sellisena nagu see on
Isa, sellist südant ma tahan
Tahan südant, mis andestab neile, kes mulle kõige lähemal
Neile, keda kõige kauem tundnud ja kes mulle kõige enam haiget teinud
Tahan ikkagi armastada neid nagu Sina armastad mind,
kuigi valu on tohutult suur ja nad on mulle kõvasti haiget teinud
Tahan südant, mis andestab, kuigi valu on nii suur
Nii raske on sellest isegi rääkida
Kuid nagu Su Poeg, ei pea ka mina seda nende vastu
Tahan südant, mis armastab kõiki
Isegi mu vaenlasi
Tahan armastada nii nagu oled seda ette näinud
ja nagu Sa ise armastasid
Tahan elada nagu seda poleks olnudki
Nii nagu Sina seda teed
Tahan armastada neid ükskõik, mis nad ütlevad või teevad,
sest süda, mis andestab, jääb ka elama
Täiesti vaba kõigist mineviku valudest
Süda, mis laseb kõigel minna,
on süda, mis teab, mis on tõeline vabadus
Issand, ma tahan lasta sel minna
Isa, ma pean laskma sel minna
Tean, et olen sellest liiga kaua kinni hoidnud
ja see on ka põhjus, miks selle laulu mulle andsid,
et ma laseks minna
Tõlge: Anne-Ly Raukas